User:Keerthi22/sandbox

ஈசூன் உயர்நிலைப் பள்ளி

ஈசூன் உயர்நிலைப் பள்ளி, சிங்கப்பூரில் உள்ள ஓர் அரசு உயர்நிலை பள்ளி ஆகும். ஈசூன் உயர்நிலைப் பள்ளி எண் 4, ஈசூன் தெரு 71-இல் அமைந்துள்ளது. இப்பள்ளி 1999இல் புதிய கட்டடங்கள் கட்டி நீட்டிக்கப்பட்ட பின்பு ஒற்றை அமர்வு பள்ளிக்கூடமாக மாறியது. சிங்கப்பூரில் ஒலிகலையில் பயன்முறை கற்றலை அறிமுகப்படுத்திய முதல் பள்ளி இதுவே ஆகும்.

வரலாறு: ஈசூன் உயர்நிலைப் பள்ளியின் தற்போதைய கட்டிடம் 1985இல் கட்டப்பட்டது. அப்போது அக்கட்டிடத்தில் 3 வெவ்வேறு பள்ளிகள் இருந்தன. அவை ஈசூன் உயர்நிலைப் பள்ளி, ஈசூன் டவுன் உயர்நிலைப் பள்ளி மற்றும் ஈசூன் தொடக்கக் கல்லூரி. 1986இல் ஈசூன் உயர்நிலைப் பள்ளியும் ஈசூன் டவுன் உயர்நிலைப் பள்ளியும் வேறு கட்டிடத்திற்கு மாற்றப்பட்டன. இரு பள்ளிகளும் வெவ்வேறு நிர்வாகத்தின் கீழ் செயல்பட்டுக் கொண்டிருந்தது. திரு.லியோங் கா சொங்(1986-1995) அவர்களின் வழிகாட்டுதலில் இப்பள்ளி மீண்டும் தற்போதைய கட்டிடத்திற்கே மாறி வந்து செயல்பட தொடங்கியது. இப்பள்ளி 1988இல் அப்போதைய நீ சூன் வட்டார அமைச்சரான திரு கோ லிப் லின் அவர்களால் அதிகாரப்பூர்வமாகத் தொடங்கி வைக்கப்பட்டது. பள்ளியின் தொலைநோக்கு:

தரமான சிந்தனை, அக்கறையான உள்ளம் பள்ளியின் குறிக்கோள் இப்பள்ளியின் குறிக்கோள், யீசூன் பள்ளி மாணவர்களுக்கு, அவர்கள் தங்கள் முழுமையான ஆற்றலைப் பயன்படுத்தும் வகையில், உடலியல் ரீதியாகவும் நன்னெறி வாயிலாகவும், சமூக அக்கறை உணர்வோடும் கலை ஆர்வத்தோடும், நாட்டிற்குப் பயனளிக்கும் வகையில் கல்வியை வழங்குவது ஆகும். பள்ளியின் தத்துவம், பண்பாடு, குறிக்கோள்: ஈசூன் உயர்நிலைப் பள்ளி மாணவர்களின் முழுமையான வளர்ச்சிக்குத் தன்னை ஒப்படைத்துக் கொண்டுள்ளது. ஒவ்வொரு மாணவனின் ஆற்றலையும் வளர்க்கும் வகையில் அறநெறிக் கல்வியை வழங்குகிறது. ‘கடந்த காலங்களில் முழு அர்ப்பணிப்பு உணர்வு கொண்ட ஒவ்வொரு மாணவனும் வெற்றியடைவான்’ என்ற நம்பிக்கை கொண்ட கல்வியாளர் குழுவினரின் உதவியுடன், ஈசூன் உயர்நிலைப் பள்ளி பல வெற்றிகரமான சாதனையாளர்களை உருவாக்கியுள்ளது. பள்ளியின் குறிக்கோள்களான ‘நாம் தேடுவோம், நாம் உழைப்போம், நாம் வளர்வோம்’ என்பது, உயரிய வளர்ச்சியை அடைவதற்கான தொடர் முயற்சியையும், உழைப்பையும் விளக்குகிறது. வழங்கப்படும் பாடங்கள்: இப்பள்ளியில் கூடுதல் கணிதம், கணக்கியலின் அடிப்படைகள், கலை, உயிரியல், சமூகவியல் மற்றும் நிலவியல் இணைந்த மானிடவியல், சமூகவியல் வரலாறு இணைந்த மானிடவியல், வேதியியல், சீனமொழி, கணினி பயன்பாடு, வடிவமைப்பு (ம) தொழில்நுட்பம், வணிகத்திறனின் அடிப்படைகள், ஆங்கில மொழி, உணவு மற்றும் நுகர்வுக் கல்வி, உயர்சீனமொழி, ஆங்கில இலக்கியம், கணிதம், மலாய் மொழி, இசை, உடற்கல்வி, இயற்பியல், அறிவியல் (வேதியியல் மற்றும் உயிரியல்), அறிவியல் (வேதியியல் மற்றும் இயற்பியல்), சமூகவியல் ஆய்வு, தமிழ்மொழி ஆகிய பாடங்கள் வழங்கப்படுகின்றன. மாணவர்களுக்கு வழங்கப்படும் சிறப்பு வளர்ச்சித் திட்டங்கள்: 1.	பயன்முறை கற்றல் திட்டம்: இப்பள்ளி புதிய ஊடகங்கள் மூலம் இசை, ஊடகம் மற்றும் தொழில்நுட்பம் சார்ந்த ஒலியியல் கலையைக் கற்பிக்கிறது. இதன் மூலம், இது வளர்ந்துவரும் இசை தொழில்நுட்பம், பதிவுக்கலை போன்றவற்றின் வலுவான அடிப்படையை அறிமுகப்படுத்துகிறது. 2.	வாழ்க்கைக் கல்வித் திட்டம்: இப்பள்ளி, வாழ்க்கை கல்வி திட்டம் மூலம், சமூகத்திற்குச் சேவையாற்றும் தலைமைப் பொறுப்புகளை மாணவர்களுக்கு வழங்குகிறது. இத்திட்டம், நற்பண்புகளைச் செயலாக்குவதற்கு ஒரு விரிவான வாய்ப்பையும், அனுபவத்தையும் ஈசூன் பள்ளி மாணவர்களுக்கு வழங்குகிறது. இதன் மூலம், அவர்கள் சமூகத்தின் எதிர்பார்ப்பு மற்றும் தேவைகளைப் புரிந்துகொண்டு, கிடைத்த அனுபவத்தின் மூலம் செயலாற்றவும் அதன் மூலம் சிறந்த தலைமைத்துவப் பண்புகளையும் திறமைகளையும் வளர்த்துக் கொள்ளவும் உதவுகிறது. 3.	பாடத்திட்டக் கண்டுபிடிப்புகள்: ஒவ்வொரு துறையும், புதிய பாடத்திட்டக் கண்டுபிடிப்புகள் மூலம், பள்ளியின் பல்வேறு கற்றல் திட்டங்களைக் கற்கும் ஆர்வத்தை மாணவர்களுக்குள் வளர்க்கிறது. எடுத்துக்காட்டாக, ஒருங்கிணைந்த பாட வாரம், விளையாட்டு மற்றும் கலை விழா, இருவார தாய்மொழித் திட்டம், கணித வடிவியலைக் கற்பதில் செயலாற்றல் அணுகுமுறையைப் பயன்படுத்துதல், ஆங்கிலத்தில் பலதுறை அணுகுமுறை, செயல்திட்டப் பணி, தெரிவு செய்த மாதிரிப் பாடங்கள்(Elective modules) முன்னேறிய மாதிரிகள், தொடர் புரிந்துணர்வை வளர்க்கும் திட்டம் ஆகியவை பள்ளியின் ஆதாரபூர்வமான ஒருங்கிணைந்த கற்றல் அனுபவத்தை உருவாக்குவது. 4.	ஒழுக்கம் மற்றும் நற்குடிமகன் கல்வித்திட்டம்: இப்பள்ளி மாணவர்களின் ஒழுக்கத்தைக் கட்டமைப்பதற்கான முக்கிய செயற்திட்டங்களை வழங்குகிறது. இதற்காக வணிக நாள், பொருளியில் கல்வி, ஊடகவியல் கல்வித் திட்டம், நற்குடிமகன் கற்றல் பயணங்கள், உயர்நிலை 2 சாகச முகாம், உயர்நிலை 3க்கான வெளிநாட்டுப் பயணங்கள், சமுக சேவை நடவடிக்கைகள், காட்சிவழி கலை மற்றும் சூழலியல் திட்டங்கள், போன்ற செயற்திட்டங்களை அது வழங்குகிறது. பல்வேறு சமூகக் குழுக்கள், (எ.கா.) சொங் பாங் சமூக மன்றம் போன்றவற்றோடு இணைந்து, தலைமைத்துவ மற்றும் குடிமைத்துவ அறிவுத்திட்டங்களை ஈசூன் மாணவர்களுக்கு வழங்குகிறது. வழங்கப்படும் இணைப்பாட நடவடிக்கைகள்: விளையாட்டுக் குழு: பூப்பந்து, கூடைப்பந்து, காற்பந்து, வலைப்பந்து, செபாக் தாக்ரோ, கைப்பந்து சீருடை இயக்கம்: மாணவர் படை, பெண்கள் சாரணர் குழு, தேசிய மாணவர் படை(நிலம்), தேசிய மாணவர் காவல் படை, செயின்ட் ஜான் மருத்துவ உதவிக் குழு காட்சி மற்றும் நிகழ்க் கலைகள்: இசைக்குழு, பாடகர் குழு, சீன நடனம், மலாய் நடனம், இந்திய நடனம், ஆங்கில நாடகக் குழு மற்றும் கூச்சங் மன்றங்கள் மற்றும் சமூகங்கள்: ஒலி ஒளி அமைப்புக் குழு, புகைப்படம் மற்றும் ஊடகக் குழு மற்றும் ரோபோடிக்‌ஸ் குழு தற்போதைய முதல்வர் திருவாட்டி இங் ஷோக் யான் (2015 -) தற்போதைய துணைமுதல்வர்கள் திரு டான் ஹோக் சுவான் மைக்கேல்(2016 -) திருமதி குவேக் யென் யென் செரி (2016 -)